stanford-oval/wikipedia huggingface dataset:
Elina Hiltunen

Elina Hiltunen‎
| --- | --- |
Syntynyt:  15. maaliskuuta 1971  (53 vuotta) Espoo  
Koulutus:  Teknillinen korkeakoulu (diplomi-insinööri) ( – 1996) Aalto-yliopiston kauppakorkeakoulu (tohtori) ( – 2010)  
Ammatit:  tulevaisuudentutkija, tietokirjailija  
| --- | --- |
Verkkosivusto:  www.whatsnext.fi 
muokkaa - muokkaa wikitekstiä - muokkaa Wikidataa
Elina Hiltunen (s. 15. maaliskuuta 1971 Espoo) on suomalainen tulevaisuudentutkija, tietokirjailija ja yrittäjä.  Koulutukseltaan hän on  kauppatieteiden tohtori ja diplomi-insinööri.
Ura

Hiltunen on valmistunut diplomi-insinööriksi Teknillisestä korkeakoulusta pääaineenaan kemia. International design business management (IDBM) -opinnoissaan hän keskittyi yrityskuvan suunnitteluun ja johtamiseen. Myöhemmin Hiltunen jatkoi opiskelua Tulevaisuuden tutkimuskeskuksessa. Vuonna 2010 hän väitteli kauppatieteen tohtoriksi Aalto-yliopistossa. Hänen väitöskirjansa käsitteli heikkojen signaalien määrittelyä ja tunnistamista ja sitä, miten yritykset ja organisaatiot voivat käyttää niitä työkaluinaan. Heikkojen signaaleja Hiltunen tallentaa Instagram-tililleen Futureweaksignals.
Hiltunen on ollut asiantuntijana Nokian strategiaosastolla, Finprossa ja Tulevaisuuden tutkimuskeskuksessa. Vuonna 2007 perustamansa yrityksen kautta Hiltunen luennoi ja auttaa yrityksiä tulevaisuuden ennakoinnissa. Vuonna 2014 Hiltunen oli mukana järjestämässä kansainvälistä tulevaisuuskonferenssia, Future Infiniteä.
Hiltunen työskentelee yrittäjänä What's Next Consulting Oy:ssä. Vuonna 2021 hän perusti oman kustantamon, Saageli kustannuksen, jonka kautta hän julkaisee kirjojaan.
Hiltunen mediassa

Hiltunen on ollut vakituisena asiantuntijavieraana Ylen Prisma-ohjelmassa. Hän on myös vakiovieraana Yle aamun jälkikaronkassa.
Hiltunen on myös toiminut kolumnistina useissa suomalaisissa aikakauslehdessä kuten Finnairin Blue Wings -lehdessä, Mikrobitissä, Talouselämässä, Tekniikan Maailmassa, Yhteishyvässä sekä Ylellä.
Hiltunen on ollut Futures Takes - ja Journal of Futures Studies  -lehtien toimituskunnassa.
Tunnustuksia

Vuonna 2008 Hiltunen sijoittui kolmen parhaan joukkoon Innovaatiojournalismin yhdistyksen Finjon Innovaatiokide-kilpailussa Taloussanomiin kirjoittamallaan Heikot signaalit -blogilla. Palkinto myönnettiin journalistiselle esitykselle, jossa oli käsitelty ansiokkaasti innovaatioteemaa.
Hiltunen sai Tulevaisuuden tutkimuksen seuran myöntämän Vuoden 2011 Tulevaisuuspalkinnon työstään heikkojen signaalien hyödyntämisessä tieteessä ja yrityksissä.
Maaliskuussa 2020 Hiltunen oli mukana Forbes-lehden listalla, johon oli kerätty maailman 50 johtavaa naisfuturistia.
Elokuussa 2021 Hiltuselle myönnettiin Vuoden ennakointiteko -palkinto.
Teokset

Tulevaisuuden tutkimusta käsittelevien tietokirjojen ohella Hiltunen on julkaissut ohjekirjoja amigurumien, virkattujen tai neulottujen pehmoeläinten, tekemiseen sekä ohjelmointioppaita lapsille.
Matkaopas tulevaisuuteen (2012)
Amigurumivirkkauksen ABC (2012)
Angry Birds Amigurumit (2013)
Foresight and Innovation: How Companies are Coping with the Future (2013)
Elina Hiltunen & Kari Hiltunen: Teknoelämää 2035 : miten teknologia muuttaa tulevaisuuttamme? (2014)
Elina Hiltunen & Kari Hiltunen: Technolife 2035: How Will Technology Change Our Future (2015)
Amigurumit – Helpot, söpöt, nopeat (2015)
Elina Hiltunen, Emilia Hiltunen & Otto Hiltunen: Matka ohjelmoinnin maailmaan  (2015)
Matka ohjelmoinnin maailmaan. 2, Suuri avaruusseikkailu (2016)
Matka ohjelmoinnin maailmaan. 3, Amanda-kissanpennun mysteeri : opas Scratchin perusteisiin (2017)
Mitä tulevaisuuden asiakas haluaa – trendit ja ilmiöt (2017)
Elina Hiltunen & Elina Hiltunen: Masennuksesta selviää! (2018)
Tulossa huomenna: Miten megatrendit muokkaavat tulevaisuuttamme (2019)
Elina Hiltunen ja Minna Palmroth, Prinsessa, leijona ja maailmankaikkeuden salaisuus (2020)
Sinä päivänä 20X9 (2021)
Jarno Limnéll, Elina Hiltunen ja Mikko Dufva, Suomen Tulevaisuudet – Suuret kysymykset ja vastaukset (2022)
Yksityiselämä

Hiltunen on naimisissa tekniikan tohtori Kari Hiltusen kanssa.  Hiltunen on perustanut Tiedettä tytöille -hankkeen.
Aiheesta muualla

Tulevaisuuden megatrendit Elina Hiltunen Kalle Haatasen vieraana,  Yle Audio, julkaistu  pe 11.10.2019
A-lehdet, 1.2.2018, Älykäs koti - miten tekniikka tulee koteihin ja muuttaa asumista, futuristi Elina Hiltunen? (haastattelu Youtubessa)
Hiltusen verkkosivut
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat
Kääresyltty

Kääresyltty
Kääresyltty eli rullasyltty (ruots. rullsylta) on leikkele, joka valmistetaan käärimällä sianlihaa rullalle, sitomalla se narulla ja keittämällä se pippuroidussa suolavedessä. Kääresylttyyn käytetään sian mahanahkaa tai luutonta siansivua. Lisänä voidaan käyttää esimerkiksi vasikanlihaa. Erilaisten pippureiden lisäksi mausteena käytetään jauhettua muskotinkukkaa, laakerinlehtiä, mausteneilikkaa, sipulia ja porkkanaa. Keittämisen jälkeen kääresyltty jäähdytetään ja säilytetään kylmänä suolavedessä. Se myös nautitaan kylminä viipaleina.
Kun 1980-luvulla nimettiin kaikille Suomen silloisille kunnille omat pitäjäruoat, kääresyltty valittiin Liedon ja Karvian yhdeksi nimikkoruoaksi.
Norjan kirkon virsikirja

Norjan kirkon virsikirjoja
Norjan kirkon virsikirja (Norsk salmebok 2013 For kirje og hjem For kyrkje og heim) on Norjan kirkon virallinen virsikirja.
Historiaa

Norjan kirkko, joka on evankelis-luterilainen kirkko, sai oman virsikirjansa vasta 1800-luvulla. Sitä ennen Norjassa oli käytössä yhteinen virsikirja Tanskan kanssa. Ensimmäinen tanskankielinen virsikirja julkaistiin Malmössä 1528. Vuonna 1569 ilmestynyt Hans Thomissonin virsikirja oli käytössä vuoteen 1699, jolloin käyttöön otettiin ns. Thomas Kingon virsikirja. Sitä seurasi 1778 Ove Høegh-Guldbergsin virsikirja  ja 1798 Evangelisk-christelig psalmebog, joita seurakunnat voivat käyttää Kingon kirjan ohella.
Kun Norja erosi Tanskasta, käytössä oli kolme tanskankielistä virsikirjaa. Vuonna 1840 alkoi työ uuden virsikirjan saamiseksi ja vuonna 1869 valmistui ensimmäinen norjankielinen virsikirja, joka tunnetaan Landstadin virsikirjana (Landstads salmebok) virsirunoilija Magnus B Landstadin mukaan. Sen rinnalla oli käytössä joitakin muita kirjoja muun muassa Andreas Haugenin virsikirja vuodelta 1873. Vuonna 1924 ilmestyi Landstadin virsikirjasta uudistettu laitos, Landstads reviderte salmebok, jossa oli virsiä niin kirjanorjan ja uusnorjan kielimuodoilla. Sen ohella oli käytössä myös muita virsikirjoja. Vuonna 1973 otettiin käyttöön Salmer 1973 -kirja, jota käytettiin vanhempien kirjojen ohella. Salmer 1973 sisälsi myös uutta ekumeenista aineistoa sekä lauluja ja psalmivirsiä.
Vuonna 1981 valmistui uusi virsikirjaehdotus  Forslag til felles salmebok for Den norske kirke, jossa oli virsiä molemmilla kielimuodoilla, ja uusi virsikirja, Norsk Salmebok valmistui käyttöön 1985. Vuonna 1997 valmistui sen lisäys Salmer 1997, jossa oli muun muassa Taizé-lauluja ja muutama virsi saamenkielellä.
Vuoden 2013 virsikirja

Vuonna 2013 Norjan kirkko sai uuden virsikirjan Norsk salmebok 2013. Se otettiin käyttöön 1. adventtina 2013. Sen virsimateriaali pohjautuu aikaisempien kirjojen keskeisimpiin virsiin. Kirjassa on 991 virttä, joista uusia virsiä kirjassa on noin 270.
Kirjassa on virsiä molemmilla norjan kielen muodoilla, kirjanorjaksi 577 tekstiä ja uusnorjaksi 366, vanhemmassa kieliasussa sekä eri murteilla viisi virttä. Kullakin kolmella virallisella saamen kielellä: pohjoissaame, luulajansaame ja eteläsaame on 15 virttä sekä 15 virttä kveeninkielellä. Kirjassa on myös virsiä ruotsiksi, englanniksi ja muutamilla muilla kielillä.
Kirjassa on virsiä eri puolilta maailmaa. Virsirunoilijoita on yli 400. Eniten yhden runoilijan tekstejä on norjalaisen virsirunoilija Svein Ellingsenin virsiä, 43 virttä, Eyvind Skeien virsiä on 38, sekä Elias Blixin 34,  Martin Lutherin virsiä on 13 ja Britt G. Hallqvistin virsiä 16, joka on suurin määrä naisrunoilijan kirjoittamia virsiä kirjassa. Virsien joukossa on myös Taizé-lauluja, Iona-lauluja ja psalmivirsiä. Virsien joukossa on 12 virttä joiden kirjoittaja on suomalainen. Virsien joukossa on ns. gospel-lauluja, negrospirituaaleja, ylistyslauluja, afrikkalaisia, aasialaisia ja latinalais-amerikkalaisia lauluja.
Virsikirjan pääosastot

Virsikirjan virret jakaantuvat seuraaviin pääosastoihin
virret 2–274 Kirkkovuosi (Kirkeåret)
275–334 Jumala, Luojamme (Gud, vår skaper)
335–511 Jumalan armo Jeesuksessa Kristuksessa (Guds nåde i Jesus Kristus )
512–700 Pyhä Henki ja kirkko (Den Hellige ånd og kirken)
701–854 Ihminen Jumalan maailmassa (Mennesket i Guds verden )
855–899 Kuolema ja ikuinen elämä (Døden og det evige livet)
900–991 Psalmilauluja ja liturgisia lauluja (Bibelske samer og liturgiske ledd), jumalanpalvelusten liturgiset sävelmät
Lisäksi virsikirjassa on rukouskirja (Norsk Bønnebok), Katekismus, rukoushetkien järjestyksiä ja hakemistot.
Virsikirjan virsi numero 1 on ”portaalivirsi”, johdantovirsi. Se on Petter Dassin virsi ”Herre Gud, ditt dyre navn” (Ruotsin kirkon virsikirjassa suomeksi virsi 649 Nimellesi, suuri Jumalamme.). Virren sävelmä on norjalainen kansansävelmä Romedalista.
Uuden virsikirjan valmistuminen huomioitiin Norjassa suuresti. Kun virsikirja oli ollut käytössä vuoden, lähetti Norjan televisio NRK ohjelman Salmeboka minutt for minutt, jossa erilaiset kuorot ja yhtyeet lauloivat yhteen menoon kaikki virsikirjan virret. Ohjelma kesti 60 tuntia ja sillä oli kaikkinaan 2.2. miljoona katselijaa.
Ernye Ákos

| Ernye Ákos> Transilvanian voivodi |
| --- | --- |
 1258 - 1261  
Edeltäjä:  Aban Lőrinc
Seuraaja:  Kánin László
Henkilötiedot
Kuollut: vuoden 1275 jälkeen
Ernye Ákos (unk. Ákos nembeli Ernye, ’Ákosin heimoon kuuluva Ernye’) oli unkarilainen aatelinen. Hän toimi sotilasjohtajana Unkarin kuningas Béla IV:n armeijassa ja Mongolien Imperiumin hyökkäyksien jälkeen hän toimi useissa eri valtakunnan luottamustehtävissä.
Ura > Mongolien hyökkäykset

Ernye osallistui Mohin taisteluun 11. huhtikuuta vuonna 1241 Mongolien Imperiumia vastaan. Ernyen kerrotaan pelastaneen taistelussa kuningas Béla IV:n hengen antamalla hänelle terveen hevosensa ja jääneen taistelemaan Mongoliarmeijaa vastaan viivyttääksen heitä sen verran, että kuningas pääsisi pakoon.
Mongolien vetäytymisen jälkeen vuonna 1242 Ernyestä tuli kuningasperheen yksi arvostetuimmista aatelisista. Hän sai palkkioksi maata Hevesin ja Borsodin alueelta ja kuninkaalta luvan vahvistaa Dédesin linnaa, mikä sijaitsi hänen maillansa.
Ura > Myöhempi ura

Hän taisteli armeijan mukana vuonna 1246 sodassa Itävaltaa vastaan ja osallistui Leithan taisteluun. Vielä vuonna 1250 hän osallistui Itävaltaa vastaan käytyyn sotaan, jonka jälkeen hän ryhtyi hoitamaan valtakunnan eri luottamustehtäviä. Hän toimi vuosien 1258 - 1261 aikana Transilvanian voivodina.  Jossain kirjoituksissa häntä on tituuleerattu Transilvanian baaniksi. Voivodi Ernye voitti vuonna 1260 hyökkäävän Mongoliarmeijan Transilvanian eteläosissa. Ernye jatkoi valtakunnan palveluksessa erilaisissa luottamustoimissa kuolemaansa saakka vuoteen 1275.
Dédesin linna.
Milan Kučera

Milan Kučera (s. 18. kesäkuuta 1974) on tšekkiläinen entinen yhdistetyn hiihtäjä, joka kilpaili maailmancup-tasolla vuosina 1992–2002.
Kučera debytoi maailmancup-tasolla vuonna 1992 ja saavutti heti ensimmäisessä kisassaan Breiterwangissa 11. tammikuuta 1992 kolmannen sijan normaalikilpailussa. Uransa ensimmäisen ja ainoan voittonsa hän saavutti 18. tammikuuta 1998 Chaux-Neuven normaalikilpailussa, ja maailmancupissa hän ylsi kolme kertaa palkintokorokkeelle. Kokonaiskilpailussa hänen paras sijoituksensa on kauden 1997–1998 yhdestoista sija.
Arvokilpailuissa Kučeran parhaat sijoitukset ovat normaalikilpailun neljäs sija Thunder Bayn MM-kisoissa 1995 ja kymmenes tila Ramsaun MM-kilpailuissa 1999. Kilpailu-uransa Kučera päätti Salt Lake Cityn olympiakisoihin 2002.
I Am (Leona Lewisin albumi)

| I Am Leona Lewis |
| --- | --- | --- |

Studioalbumin tiedot
 Äänitetty : 2013–2015
 Julkaistu: 11. syyskuuta 2015
 Tuottaja(t): Toby Gad
 Tyylilaji: pop, r&b
 Kesto: 35.27
 Levy-yhtiö: Island Records, Def Jam
Muut kannet
 Deluxe-version kansikuva
Leona Lewisin muut studioalbumit
| Christmas, with Love 2013 | I Am 2015 |   |
Singlet albumilta I Am
 ”Fire Under My Feet” Julkaistu: 6. kesäkuuta 2015  ”Thunder” Julkaistu: 27. heinäkuuta 2015  ”I Am” Julkaistu: 11. syyskuuta 2015
I Am on englantilaisen laulaja-lauluntekijä Leona Lewisin viides studioalbumi, joka julkaistiin 11. syyskuuta 2015. Albumi on ensimmäinen, jonka Lewis julkaisi Island Recordsin alla. Lewis päätti sopimuksensa aiemman levy-yhtiönsä, Syco Musicin kanssa, koska ei päässyt yksimielisyyteen viidennen albumin musiikillisesta tyylistä. Ennen kuin eroaminen Sycosta tuli julkisuuteen, Lewis oli jo solminut uuden levytyssopimuksen Islandin kanssa. Yhdysvalloissa Lewisilla on sopimus Def Jamin kanssa, joka julkaisee albumin Pohjois-Amerikassa myöhemmin tänä vuonna. Lewisin kolmatta studioalbumia, Glassheartia, ei julkaistu siellä.
Albumin ensimmäinen single ”Fire Under My Feet” julkaistiin radiosoittoon toukokuussa 2015. Sen virallinen julkaisupäivä oli 6. kesäkuuta. Kappaleen on kirjoittanut Lewis yhdessä Toby Gadin kanssa, joka on myös tuottanut koko albumin.
Taustaa

Kesäkuussa 2014 tiedotettiin Lewisin vaihtaneen levy-yhtiötä. Hän solmi levytyssopimuksen Universal Music Groupin omistaman Island Recordsin kanssa ja kertoi tiedotteessa: ”Olen imarreltu, kun sain mahdollisuuden liittyä ehkä kaikista ikonisimpaan levy-yhtiöön upeiden vuosien jälkeen Sonylla. Minulle Island Records on aina ollut yhtiö, jossa artistit voivat todella kukoistaa, ja jossa heitä rohkaistaan ilmaisemaan itseään.” ”Hänen äänensä oli tarpeeksi hyvä syy solmia levytyssopimus”, Islandin toimitusjohtaja Darcus Beese paljasti Music Weekille.
Myöhemmin samana vuonna Lewis kirjoitti avoimen kirjeen faneilleen, jossa hän valotti syitä vaihtaa levy-yhtiötä. ”Minua pyydettiin tekemään albumi, joka ei olisi ollut minua itseäni. Olin toki kiitollinen edes mahdollisuudesta tehdä uusi levytys näinä vaikeina aikoina, mutta en voi tehdä musiikkia, joka ei tule suoraan sielustani. Vaikka se tuntui todella pelottavalta, päätin lähteä.” Lewis kirjoittaa. Hän paljasti myös kirjeessään, että levy-yhtiö uhkaili häntä kuulleessaan päätöksestä. ”Minua uhkailtiin, että jos lähtisin, tulisi esiin Sycon itse päättäneen sopimuksen. Se tuntui pahalta, mutta tällä kertaa mikään ei voinut estää minua lähtemästä.”
Huhtikuussa 2015 tuli julkisuuteen, että Island Recordsin diilin lisäksi Lewis on tehnyt sopimuksen Yhdysvalloissa Def Jamin kanssa. Molemmilla yhtiöllä on Darcus Beesen mukaan kunnianhimoiset suunnitelmat albumia varten. Se on tarkoitus julkaista maailmanlaajuisesti vuoden 2015 aikana.
Nimi ja kuvitus

Albumin nimi ja kansikuva paljastettiin 16. huhtikuuta. Kannessa Lewis pitelee mustaa kangasta saaden sen näyttämään siiviltä. Artisti on itse kirjoittanut omalla käsialallaan nimensä ja albumin nimen, I Am. Musiikkisivusto Idolator kuvaili kansikuvaa dramaattiseksi: ”Hän pitelee kankaanpalasta tavalla, joka muistuttaa perhosta levittämässä siipiään. Se on osuva metafora artistille, joka on antanut kaikkensa uutta tulemista varten.”
Kappaleet

Suuri osa albumin kappaleista on saanut inspiraationsa Lewisin vaikeista ajoista vanhan levy-yhtiön leivissä. The Sun -lehti kirjoitti, että ”Leona oli ajautumassa syvään masennuksen kierteeseen loppuaikoina Sycossa”. Lehden lähteen mukaan osassa albumin lyyrikoista kuulostaa olevan puhe parisuhteen päättymisestä, mutta oikeasti ne kertovat Sycosta eroamisesta. Lewis oli kirjoittanut suurimman osan albumin kappaleista yhdessä Toby Gadin kanssa jo ennen levytyssopimuksen päättymistä, mutta tiesi, ettei Syco ikinä antaisi hänen julkaista niitä.
Mirrorin artikkelissa kerrotaan, että uudella levytyssopimuksella oli valtava vaikutus Lewisiin, ja ensimmäistä hän uskaltaa kertoa mitä ajattelee, musiikkinsa kautta. Lehden mukaan Simon Cowelilla ja Sycolla oli täysi valta hänen musiikistaan, kun taas Island antaa Lewillisen täyden vapauden toteuttaa itseään. Kappaleella ”I Am” Lewis laulaa: ”Hengitän ilman sinua, olen jotain ilman sinua, olen vapaa ilman sinua, olen vahvempi ilman sinua”, viitaten Sycoon.
Markkinointi

Lewis aloitti albumin kampanjan 14. huhtikuuta 2015, jolloin median edustajille järjestettiin pienimuotoinen kuuntelutilaisuus. Lewis esitti livebändin kanssa viisi uutta kappaletta albumilta. Toukokuussa Lewis kiersi radioasemia Isossa-Britanniassa esittelen uutta singleään, ja esitti sen livenä muun muassa BBC:n “The One Show”,- ”Sunday Night at the Palladium”- sekä ”John Bishop Show"”-tv-ohjelmissa.
Singlet

Albumin ensimmäisenä singlenä julkaistiin ”Fire Under My Feet”. Kappale ei onnistunut pääsemään Britannian singlelistalla neljänkymmenen parhaan joukkoon suurista ennakko-odotuksista huolimatta, vaan jäi sijalle 51. Lewis itse kommentoi sijoitusta toteamalla, ettei ole kiinnostunut listasijoituksista, vaan haluaa vain jakaa jotain uutta faniensa kanssa.
Yhdysvalloissa albumin ensimmäinen single oli ”Thunder”. Lewis kuvaa kappaletta albumin ”paljastavimmaksi”. Se sisältää viittauksia entiseen levy-yhtiöön, Sycoon. ”Thunder” julkaistaan radiosoittoon Yhdysvalloissa 27. heinäkuuta.
Ison-Britannian toisena singlenä oli albumin nimikkokappale, ”I Am”.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Thunder | Leona Lewis, Toby Gad | 3.43 |  |  |  |  |  |  |
| 2. | Fire Under My Feet | Lewis, Gad | 3.35 |  |  |  |  |  |  |
| 3. | You Knew Me When | Diana Warren | 4.02 |  |  |  |  |  |  |
| 4. | I Am | Lewis, Gad, Francis White |  |  |  |  |  |  |  |
| 5. | Ladders | Lewis, Kevin Anyaeji, Wayne Wilkins, Anne Preven | 3.26 |  |  |  |  |  |  |
| 6. | The Essence of Me | Lewis, Gad | 3.41 |  |  |  |  |  |  |
| 7. | I Got You | Lewis, Gad | 3.01 |  |  |  |  |  |  |
| 8. | Power | Lewis, Gad, Jim Eliot | 3.19 |  |  |  |  |  |  |
| 9. | Another Love Song | Lewis, Gad, TMS | 3.26 |  |  |  |  |  |  |
| 10. | Thank You | Lewis, Gad, Preven | 3.40 |  |  |  |  |  |  |
|  |  |  | 35.27 |  |  |  |  |  |  |
| Deluxe-version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Thick Skin | Lewis, Gad | 2.58 |  |  |  |  |  |  |
| 12. | The Best and the Worst | Lewis, Gad, Shakid Khan | 3.24 |  |  |  |  |  |  |
| 13. | I Am (Acoustic) | Lewis, Gad, White | 3.26 |  |  |  |  |  |  |
| 14. | Thunder (Acoustic) | Lewis, Gad | 3.17 |  |  |  |  |  |  |
| 15. | Fire Under My Feet (United Studios Session) | Lewis, Gad | 3.43 |  |  |  |  |  |  |
|  |  |  | 52.15 |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 16. | Fire Under My Feet" (Endor Remix) | Lewis, Gad | 3.33 |  |  |  |  |  |  |
|  |  |  | 52.15 |  |  |  |  |  |  |
Leona Lewis ”Mercy for Animals” -tapahtumassa syksyllä 2014.
Segelföreningen i Björneborg

| Segelföreningen i Björneborg |
| --- | --- |

Perustettu:  26. tammikuuta 1856
Paikkakunta:  Pori
Lajit:  purjehdus
Puheenjohtaja:  Ben Karlemo
Omistajat:  Segelföreningen i Björneborg – BSF r.f.
Kotisivu:  https://bsf.fi/
Seuran paviljonki valmistui 2.7.1905 ja viikon päästä 9.7.1905 nostettiin lippu tornin huipulla olevaan salkoon.
Segelföreningen i Björneborg (lyh. BSF) on Porissa vuonna 1856 perustettu purjehdusseura. Seuraan kuuluu yli 500 jäsentä ja se on Suomen vanhin urheiluseura. BSF:n kotisatama ja toiminnan keskus on Mäntyluodossa sijaitseva Kallo. Kotisatama koostuu muun muassa venesatamasta, ravintolapaviljongista, rantamakasiineista ja majakkasaunasta.
Seuran perimmäisenä tavoitteena on edistää purjehdus- sekä veneilyharrastamista sekä niiden vaatimia taitoja, ja jäsentensä venetuntemusta. 520 jäsenen lisäksi BSF:ään kuuluu vuoden 2017 alkupuoliskon tietojen mukaan 33 purjevenettä, 23 moottorivenettä ja 28 kevytvenettä.
Historia

BSF perustettiin aikoinaan Gustaf Sohlströmin aloitteesta, sillä hän sai seuran perustamiseen kipinän nähtyään Englannin vierailunsa aikana Brightonin purjehduskilpailut. Seuran perustamisesta päätettiin lopullisesti kahdeksan miehen kesken 26. tammikuuta 1856 Hotelli Otavan tiloissa, Porin keskustassa.
Seuran syntyhistorian ensimetrit sijoittuvat venäläiseen hallintoaikaan, jolloin vallanpitäjät olivat huolissaan suomalaisten itsenäistymispyrkimyksistä. Erityisesti urheilu ja seuratoiminta oli suurennuslasin alla, koska venäläiset epäilivät että urheiluseuratoiminta lietsoo kansallistunteita.
Alun perin seuran jäsenmaksu oli yksi hopearupla. Nykyisin maksu on 90 euron suuruinen.
Kirjallisuutta

Risto Ennekari: 150 vuotta myötätuulessa - 150 år i medvind. Segelföreningen i Björneborg BSF r.f 1856–2006.
Aiheesta muualla

Viralliset sivut
BSF:n kyltti Kallossa, Mäntyluodon edustalla. Taustalla näkyy BSF:n kotisatamaa.
Mårten Boström

| Mitalit | Mitalit | Mitalit |  |
| --- | --- | --- | --- |
|  Mårten Boström Sotkamon MM-kisoissa 2013. |  Mårten Boström Sotkamon MM-kisoissa 2013. |  Mårten Boström Sotkamon MM-kisoissa 2013. |  |
Maa:   Suomi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Sotkamo 2013 | sprintti |  |
| EM-kilpailut  | EM-kilpailut  | EM-kilpailut  |  |
|  Pronssia | Roskilde 2004 | sprintti |  |
Mårten Bernt Erik Boström (s. 3. elokuuta 1982 Kirkkonummi) on suomalainen suunnistaja ja kestävyysjuoksija. Hän voitti sprinttisuunnistuksen maailmanmestaruuden Sotkamossa 2013. Hänen valmentajanaan on joulukuusta 2013 lähtien toiminut estejuoksun olympiavoittaja Anders Gärderud. Tätä ennen häntä valmensi Jari Ikäheimonen. Yleisurheilussa Boström edustaa Sjundeå IF:ää ja suunnistuksessa IFK Lidingöä.
Yleisurheilu

Yleisurheilussa Boströmillä on neljä aikuisten SM-mitalia. Hän juoksi maratonin alle 23-vuotiaiden Suomen ennätyksen vuonna 2003 ajalla 2.25.36 ja vuonna 2004 ajalla 2.22.51, sekä 10 kilometrin Suomen ennätyksen samassa ikäluokassa vuonna 2004 ajalla 30.05. Toukokuussa 2008 hän juoksi Ottawan maratonilla toistaiseksi parhaan maratonaikansa 2.18.51.
Yleisurheilu > SM-mitalit aikuisten sarjassa

Hopeaa
Pronssia
Yleisurheilu > SM-mitalit juniorisarjoissa

Kultaa
Hopeaa
Pronssia
Yleisurheilu > Kansainvälisesti

PM-kisat
Junioreiden EM-kisat
Suunnistus

Boströmillä on suunnistuksessa seitsemän aikuisten SM-mitalia sekä yksi maailmanmestaruus että EM-mitali.
Suunnistus > SM-mitalit aikuisten sarjassa

Kultaa
Hopeaa
Pronssia
Suunnistus > Kansainvälisesti

MM-kisat
Maailmancup
EM-kisat
Junioreiden MM-kisat
Junioreiden PM-kisat
Urheilun ulkopuolella

Mårten Boström on geoinformatiikan maisteri. Hänellä on yliopistotutkinto myös Northern Arizona Universitystä.
Mårten Boströmin isoveli Mikael Boström on suunnistuksessa voittanut nuorten maailmanmestaruuden ja veljen vaimo Kirsi Boström aikuisten maailmanmestaruuden.
Aiheesta muualla

Mårten Boström Tilastopaja (vaatii kirjautumisen, maksullinen palvelu).
martenbostrom.com
| --- | --- |
Auktoriteettitunnisteet: Henkilöt :  World Athletics 
Mårten Boström viestijuoksukilpailussa 2006.